text: Loft | sci.vanyog.com
  Отворена наука, свободен софтуер, образованиеПроблеми за решаване с помощта на свободен софтуер и други информационни технологииПроблеми от образователната системаЕлектронно съдържаниеУчебни материали по информационни технологииЗаписки върху 3DS MaxСъставни обекти (Compound Objects)
  Затваряне Съставни обекти (Compound Objects) Loft
  Страницата е създадена на:17 март 2019 и редактирана на:21 март 2019
  Раздел връзки: 3ds Max - Help(колекция връзки), в help.autodesk.com: Loft Compound Object.
  Loft е тяло, което се образува, чрез задаване на водеща линия и една или повече затворени криви. Затворените криви задават формата на перпендикулярните сечения на тялото в различни точки от водещата линия. Сеченията могат да бъдат построени и да се намират в произволни равнини, но 3ds Max ги използва там където бъде посочено и ги обръща перпендикулярно на водещата линия.
  Преди стартиране на командата трябва да е селектирана водещата линия.
  В панел Path Parameters на контролния панел с щракване върху съответния бутон се избира за разстоянието, което определя къде дадено сечение да пресича водещата линия, дали да се измерва в проценти (Percentage) или в единици за дължина (Distance). В поле Path се задава разстояние, измерено в избраните единици.
  В панел Creation Method се избира как да бъде използвана посочена крива:
  Move - посочената крива се премества на мястото, където ще се използва в тялото.
  Copy - създава се независимо копие на мястото, където ще се използва. Това означава, че при извършване на промени в кривата, която остава на мястото си, тези промени няма да променят тялото.
  Instance - създава се екземпляр на кривата. Това означава, че при извършване на промени в кривата, тези промени ще доведат и до промяна във формата на тялото.